**ΟΔΗΓΙΑ Ο\_Λ.ΙΙ.3\_8: ΟΔΗΓΙΕΣ ΣΥΜΠΛΗΡΩΣΗΣ ΤΗΣ ΛΙΣΤΑΣ ΕΛΕΓΧΟΥ ΔΙΑΔΙΚΑΣΙΑΣ ΑΝΑΘΕΣΗΣ ΣΥΜΒΑΣΗΣ ΠΡΟΜΗΘΕΙΩΝΚΑΙ ΓΕΝΙΚΩΝ[[1]](#footnote-1) ΥΠΗΡΕΣΙΩΝ (ΠΟΥ ΔΕΝ ΕΜΠΙΠΤΟΥΝ ΣΤΟ ΠΕΔΙΟ ΕΦΑΡΜΟΓΗΣ ΤΩΝ ΟΔΗΓΙΩΝ ΤΗΣ ΕΕ)**

**ΕΙΣΑΓΩΓΗ**

Η Λ.ΙΙ.3\_8 συμπληρώνεται στις περιπτώσεις συμβάσεων για την ανάθεση δημοσίων συμβάσεων έργων, προμηθειών, υπηρεσιών που δεν εμπίπτουν στο πεδίο εφαρμογής των κοινοτικών οδηγιών.

**I. ΕΞΑΙΡΕΤΙΚΕΣ ΔΙΑΔΙΚΑΣΙΕΣ ΑΝΑΘΕΣΗΣ**

|  |
| --- |
| ***Ερώτηση 1: Στην περίπτωση επιλογής της διαδικασίας με διαπραγμάτευση υπάρχει ακριβής προσδιορισμός των περιπτώσεων της οικείας νομοθεσίας οι οποίες δικαιολογούν την προσφυγή στην εν λόγω διαδικασία;Τεκμηριώνεται επαρκώς η προσφυγή στη διαδικασία αυτή;*** |

Οι διαδικασίες αυτές ως παρεκκλίνουσες από τους κανόνες περί των διαδικασιών αναθέσεως των δημοσίων συμβάσεων, πρέπει να ερμηνεύονται συσταλτικώς. Το βάρος αποδείξεως ότι συντρέχουν οι λόγοι που δικαιολογούν την προσφυγή στη διαδικασία αυτή το φέρει ο προτιθέμενος να κάνει χρήση των διατάξεων αυτών.

**ΙV. ΔΙΑΔΙΚΑΣΙΑ ΑΝΑΔΕΙΞΗΣ ΑΝΑΔΟΧΟΥ**

|  |
| --- |
| ***Ερώτηση 5:******Σε περίπτωση προσφυγής στην κλειστή διαδικασία, στην ανταγωνιστική διαδικασία με  διαπραγμάτευση, στον ανταγωνιστικό διάλογο ή στη σύμπραξη καινοτομίας τηρήθηκε ο ελάχιστος αριθμός υποψηφίων που εκλήθη για να υποβάλλει προσφορά, να διαπραγματευτεί ή να συμμετάσχει στο διάλογο, εφόσον υπήρχε ικανός αριθμός κατάλληλων υποψηφίων*;** |

Σύμφωνα με το αρ. 84 του Ν. 4412/2016 το κατώτατο όριο δεν μπορεί να είναι μικρότερο από πέντε στην κλειστή διαδικασία και μικρότερο από τρεις στην ανταγωνιστική διαδικασία με διαπραγμάτευση, στη διαδικασία ανταγωνιστικού διαλόγου και στη σύμπραξη καινοτομίας Σε περίπτωση που ο αριθμός των υποψηφίων που πληρούν τα κριτήρια επιλογής και τα ελάχιστα επίπεδα ικανότητας είναι μικρότερος από τον ελάχιστο αριθμό, η αναθέτουσα αρχή μπορεί να συνεχίζει τη διαδικασία, καλώντας τους υποψηφίους που διαθέτουν τις απαιτούμενες ικανότητες.

**Εφαρμοστέο δίκαιο:**

αρ. 84 και 85 Ν. 4412/2016

|  |
| --- |
| ***Ερώτηση 10:******Οι διευκρινίσεις που τυχόν ζητήθηκαν κατά τη διαδικασία αποσφράγισης των προσφορών/ αιτήσεων συμμετοχής διασφαλίζεται ότι δεν τροποποιούν ουσιωδώς το έγγραφο ή δικαιολογητικό ή την προσφορά που αφορούν;*** |

Οι εν λόγω διευκρινίσεις ή συμπληρώσεις αφορούν μόνο σε ασάφειες, επουσιώδεις πλημμέλειες ή πρόδηλα τυπικά σφάλματα που επιδέχονται διόρθωση ή συμπλήρωση, όπως ενδεικτικά παράλειψη μονογραφών, διακεκομμένη αρίθμηση, ελαττώματα συσκευασίας και σήμανσης του φακέλου και των υποφακέλων των προσφορών ή αιτήσεων συμμετοχής, λεκτικές και φραστικές αποκλίσεις των εγγράφων της προσφοράς από την ορολογία των εγγράφων της σύμβασης, που δεν επιφέρουν έννομες συνέπειες ως προς το περιεχόμενό τους κλπ. Η συμπλήρωση ή η διευκρίνιση, κατά το πρώτο εδάφιο, δεν επιτρέπεται να έχει ως συνέπεια μεταγενέστερη αντικατάσταση ή υποβολή εγγράφων σε συμμόρφωση με τους όρους της διακήρυξης, αλλά μόνο τη διευκρίνιση ή συμπλήρωση, ακόμη και με νέα έγγραφα, εγγράφων ή δικαιολογητικών που έχουν ήδη υποβληθεί. Η παροχή της δυνατότητας διευκρινίσεων στον προσφέροντα ή υποψήφιο είναι υποχρεωτική για την αναθέτουσα αρχή, αν επίκειται αποκλεισμός του από τη διαδικασία, λόγω ασαφειών των δικαιολογητικών και εγγράφων της προσφοράς.

**Εφαρμοστέο δίκαιο:**

άρ. 102 Ν. 4412/2016

**V. ΦΥΣΙΚΟ ΑΝΤΙΚΕΙΜΕΝΟ**

***Ερώτηση 14: Το φυσικό αντικείμενο του «έργου» όπως έχει περιγραφεί στη σύμβαση συμπίπτει με το σχετικά προβλεπόμενο στην απόφαση ένταξης και σε περίπτωση που περιλαμβάνεται πρόσθετο φυσικό αντικείμενο αυτό είναι διακριτό;***

Ελέγχεται εάν το φυσικό αντικείμενο όπως έχει περιγραφεί στη σύμβαση συμπίπτει με το εγκεκριμένο σύμφωνα με την απόφαση ένταξης, φυσικό αντικείμενο. Στην περίπτωση που το φυσικό αντικείμενο είναι μεγαλύτερο από αυτό που συγχρηματοδοτείται, το πρόσθετο φυσικό αντικείμενο θα πρέπει να είναι διακριτό προκειμένου να είναι εύκολα ανιχνεύσιμο στην παρακολούθηση και στις πληρωμές. Για το μη επιλέξιμο φυσικό αντικείμενο θα πρέπει να ενημερώνεται ο φορέας υλοποίησης ότι οι δαπάνες για την υλοποίηση του θα τον βαρύνουν.

***Ερώτηση 15: H προβλεπόμενη στα συμβατικά τεύχη διάρκεια υλοποίησης του «έργου», συμφωνεί με την προβλεπόμενη διάρκεια του «έργου» στα τεύχη προκήρυξης;***

Εξετάζεται αν η προβλεπόμενη στη σύμβαση διάρκεια υλοποίησης του «έργου», συμφωνεί με την προβλεπόμενη διάρκεια του «έργου» στα τεύχη της προκήρυξης.

1. Όπου στις παρούσες Οδηγίες γίνεται λόγο για «υπηρεσίες» εννοούνται ειδικότερα οι «γενικές υπηρεσίες» [↑](#footnote-ref-1)